PIIBLIKOHVIK
Tere tulemast taas Piiblikohviku saatesse!
Minu tänane külaline on Vishal Mangalwadi Indiast.
Tere tulemast! - Aitäh. Tore olla siin Soomes.
Soome keeles on ilmunud sinu uus raamat
"Raamat, mis muutis su maailma."
Arutled selles sügavuti, mis on olnud Piibli tähendus
ja kuidas Piibel on mõjutanud Lääne tsivilisatsiooni.
Tänavu tähistatakse
Luteri usupuhastuse ehk reformatsiooni 500. aastapäeva.
Ja samal ajal
on Lääs vastamisi väljakutsetega mitmest suunast, sh islami poolt.
Kas usud, et islamis võib toimuda reformatsioon?
See on suurimaid küsimusi, millega inimkond täna silmitsi on.
Usundites on vaid üks fundamentaalne erinevus.
Piibel õpetab, et Jumala päästemeetod maailmale on rist.
Islam usub mõõka.
Soome lipul on rist.
Saudi Araabia lipul on kaks mõõka.
Euroopas toimus usupuhastus,
kuna Martin Luther nõustus oma risti kandma.
Tal paluti Wormsi riigipäeval 1522. a.
oma nägemustest taganeda: "Vastasel juhul kuulutame su ketseriks
kuna su nägemused on vastuolus kiriku õpetustega."
Luther oli teadlik ketserluse tähendusest -
kes tahes oleks võinud ta tappa ja usuti, et see viib taevasse.
Kuid Martin Luther otsustas oma risti kanda.
"Mu südametunnistus sõltub Jumala Sõnast.
Pole õige ega turvaline oma südametunnistuse vastu minna.
Võite tappa mu ihu, kuid pean vastust andma Jumala ees,
kes võib tappa nii ihu kui hinge."
Lutheri reformatsioon toimus, kuna ta nõustus oma risti kandma.
Ta teadis, et prahalane Jan Hus juba põletati tuleriidal.
Wycliffe oli ketseriks kuulutatud.
Teda ei saadud tappa, sest toona oli 2-3 rivaalitsevat paavsti
Wycliffe luud kaevati välja ja põletati,
sest ketsereid ei tohtinud matta kiriku maale,
ja tema tuhk puistati laiali.
Kristlus reformeerib end üha uuesti ja uuesti.
Kirik oli korrumpeerunud, nagu ka suur osa kirikust täna.
Jumala Sõna pidev kuulutamine puhastas kiriku usku.
Islamis seda ei juhtu, sest islam loodab mõõgale, mitte tõele.
Kui sõltud tõest, peaksid olema vaba asju arutama
ja inimestele tuleks anda valikuvabadus.
Islam ei luba moslemil tõde uurida,
tõrjuda midagi enda meelest valet või elada südametunnistuse järgi.
See on elu hirmus.
Kuid Jeesus oma surma ja ülestõusmise kaudu ...
Heebrealaste 2:14-15 ütleb, et surma ja ülestõusmise kaudu
vabastas Jeesus meid saatana orjusest.
Saatana kuningriik eksisteerib tänu surmahirmule.
Jeesuse surm ja ülestõusmine vabastavad kristlased surmahirmust.
See annab kristlastele vabaduse otsida tõde, uskuda tõde.
Tõde reformeerib ja muudab, mitte jõud ja mõõk.
See on suur vahe.
Jumala Sõna kuulutamine, kristlaste pühendumine tõele.
Kristlaste usk ülestõusmisse.
Vägi on ülestõusmises, mitte mõõgas.
See on võimaldanud Läänel ja kristlusel usupuhastust teha.
Samuti judaismil, mida Jumala Sõna kuulutamine
on Vanas Testamendis taas ja taas puhastanud.
Usupuhastus tähendab tõde, vabadust, vabadust uurida tõde
ja teha rõõmsaid avastusi tõe kohta.
Tänases Lähis-Idas seda ei näe.
Islami kontekstis on suuri probleeme,
mis keevad üle ja levivad kõikjale maailma.
Need ähvardavad viia
terve maailma uutesse sõdadesse.
Kas Lähis-Idale on mingi vastus? Mis võiks aidata?
Lähis-Ida ootab auline tulevik.
Jesaja 19. ptk prohveteerib Jesaja,
et kord saab olema maantee Assurisse.
Assur on nüüd Lääne-Iraak ja Süüria, probleemide peamine regioon.
Maantee kulgeb lõunasse, Egiptusse, Iisraeli kaudu. Mujal on meri.
Saab olema maantee Assurist Egiptusse, mida käivad rahvad.
Iisrael saab kolmandaks Assuri ja Egiptuse kõrval.
Jumala lapsed õnnistavad kogu maailma ja toovad sellele tervist.
Näiteks Jesaja 2. peatükis on prohveteering,
mis kordub Miika 4. peatükis,
et viimastel päevadel kõrgub Issanda mägi üle kõige
ja kõik rahvad tulevad kokku: Tõuskem Issanda mäele!
Sealt tuleb Jumala Sõna, seadus.
Ta õpetab meile oma teid.
Rahvad taovad mõõgad sahkadeks ja piigid sirpideks.
Ta õpetab neile rahu. Rahvad ei sõdi enam.
Maa saab täis Jumala tundmist.
Kas on lootust? On. Piibel on lootuse raamat.
Piibel annab selle prohveteeringu.
EL, Euroopa Liit, on tegelikult hea sõnum lootusest.
Prantsusmaa ja Suurbritannia või Prantsusmaa ja Saksamaa
on sõdinud teineteise vastu sõdades taas ja taas aastasadu.
Aga pühendunud kirstlased, nagu Robert Schuman, hakkasid ...
Ta sattus vangi Natsi-Saksamaal.
Ta oli prantslane. Ta palvetas ja tundis,
et Prantsusmaa peab leidma viisi Saksamaale andestada.
Ära leppida. Risti sõnumiks on ju leppimine.
Jumal lepitas oma vaenlased, patused, iseendaga
ja teineteisega.
Risti sõnum lepitussõnumina
on see, mida need mehed aktsepteerisid.
Luteri evangelist Ameerikast
Frank Buchman rajas liikumise Moraalne Taasrelvastumine.
Liikumine ostis Šveitsis lossis.
Nad kogusid saksa, prantsuse ja itaalia riigitegelasi
palvetama ja arutama, kuidas Euroopas rahu luua.
Hetkel vajab Lähis-Ida seda,
et riigimehed, keda toetavad vaimsed juhid,
otsiksid rahu ja omavahelist leppimist.
Üksnes Süürias on 99-103 väikest relvastatud rühmitust.
Suurimaid me teame. Väiksemate nimesid me isegi ei tea.
Ameerika toetab üht, Iraan teist. Qatar ja Saudi Araabia ka kedagi.
Samuti ka Türgi ja Venemaa.
Kõik on huvitatud sõjast.
Aga Jeesus ütles, et õnnistatud on rahutegijad,
sest neid hüütakse Jumala poegadeks.
Vajame rahu lobitööd,
mis muudaks Euroopasse saabuvad põgenikud rahutegijaiks,
et nad õpikside Piibli ja Euroopa kohta
ning näeksid, kuidas teineteise vastu sõdinud maad
võivad saada teineteisele õnnistuseks.
Lootust seega on,
kuid see ei realiseeru,
kuna kirik ei võta Jumala Sõna tõsiselt
ega muuda põgenikke suurte rahvaste ehitajaiks.
See oli ju Jumala kutsumine Aabrahamilegi.
See on teatud mõttes saladus,
mis on samas avalik saladus - et vastus on rist.
Lepitus on juba toimunud.
Tihti väidetakse, et rist esindab kaotust, inetust ja tapmist.
Aga kui Jumala Poeg suri, avas see täiesti uue tee.
See on teatud paradoks.
Tegelikult on rist põhjuseks, miks Lääs sallivaks muutus.
Lääs oli tõeliselt sallimatu.
30-aastane sõda aastail 1618-1648
oli sari ususõdasid.
Täpselt nagu Süürias ja Iraagis võitlevad praegu šiiidid ja sunniidid.
Kõik tapavad kõiki. Katoliiklased, luterlased, kalvinistid,
baptistid, anabaptistid.
Kuidas sai Euroopast kontinent, kus sallivusest sai institutsioon?
Otsustavaks faktoriks oli rist.
John Locke kirjutas raamatu "A Letter Concerning Toleration".
See oli adresseeritud anglikaani piiskoppidele.
Puritanism kukutati pärast Oliver Cromwelli.
Anglikaanlus ja monarhia olid tagasi tulnud.
Anglikaani piiskopid ja vaimulikkond kiusas taga puritaane.
John Locke'i isa oli olnud puritaanlasest jumalasulane.
Locke kirjutab oma raamatus:
"Te piiskopid ei saa nimetada end Jeesuse Kristuse järgijateks
ja Tema apostliteks, kui sunnite mõõga ja riigivõimu abil
inimesi oma religioosseid nägemusi omaks võtma.
See on Muhhamedi meetod.
Jeesuse meetod oli rist. Jumalal on vägi hävitada patused,
kuid Ta ei tee seda. Ta armastab patuseid.
Ta võtab nende patud enda peale.
Jumala meetod, rist, tähendab ennastohverdavat armastust
Jumal kutsub patust hellalt enda juurde. See on rist.
Me ei kasuta mõõka väärusuliste vastu.
Me kasutame armastust. islam ei suuda seda taluda.
Seepärast, kui misjonärid lähevad Afganistani teenima, armastama,
hoolitsema haigete eest ja harima lapsi,
islam kardab neid ja tapab nad: "Olete misjonärid. Armastate meid.
Meil pole relva armastuse väe vastu."
Neli soome kristlast töötas seal teatud abiprojektides.
Nad tapeti.
Tundsin ühe peret neist.
Meie lapsed käisid samas koolis Missouris. Elasime kõrvuti.
Mees tavatses rääkida meile, mis Afganistanis toimub.
Ennastohverdv armastus, risti tee, on oht.
Kristlus on kahjuks muudetud niivõrd eraasjaks,
eriti Ameerikas,
et need, kes nimetavad end Piiblisse uskuvateks kristlasteks,
näevad risti vaid piletina, millega nad ise taevasse pääsevad.
Piiblis on rist Jumala meetod
tuua tervenemist rahvastele.
Kui Jesaja ütleb 53. ptk 5. salmis,
et Tema vermete kaudu on meile tervis tulnud, siis kes on "meie"?
See on haige Iisraeli rahvas, kes on läbinisti rikutud.
Alates Jesaja raamatu 1. ja 2. peatükist kuni 6. peatükini.
Ja edasi peatükkidese 53, 55 ja 58.
Rahvas on haige, aga Jumal teeb ta terveks.
See oli kutse Aabrahamille: Järgi mind. Teen sinust suure rahva.
Sinu kaudu ma õnnistan.
Jumal lubas Messiale:
"Küsi minult, ja ma annan paganad su pärandiks
ning ilmamaa otsad su omandiks."
Soome ja Šotimaa on teinud õigesti,
kui oma lipule risti panid:
Oleme rahvas, kes püüab käia risti teed.
Seega kui tähistame nüüd usupuhastuse 500. juubelit,
peaksime naasma Jumala Sõna ja risti juurde.
Täpselt. Tõde on see, mis reformib.
Mõõk sunnib peale konformeerumise, mitte ei reformeeri.
Oled selle oma töös käiku lasknud.
Oled osalenud vaeste aitamistöös.
Vaeste aitamine oli tähtis Lutherile.
Ta isegi kahetses veidi,
et usupuhastus ei mõjutanud piisavalt vaeste aitamist ja muutmist.
Kui tähtis see sinu meelest on,
et kristlased mitte üksnes ei räägi usupuhastusest ja evangeliseerimisest
vaid näitavad Jumala armastust ka praktiliselt?
Tõsi. Tegin magistritöö filosoofias.
Mu naine õppis teoloogiat. Ta on indialane, kuid õppis USAs.
Hakkasime Jeesust armastama.
Tundsime, et kui Jeesus on kord tõde,
peab Ta olema ka tõde India probleemidele:
vaesusele, näljale, korruptsioonile ja rõhumisele.
Hakkasime vaeseid teenima.
Mu naine nõustus minuga abielluma, kuna ta tahtis vaeseid teenida
ega tundnud Indias kedagi, kes oleks tahtnud vaeseid aidata.
Nii ühendasime jõud.
Siis hakkasime mõistma risti ja tõe jõudu.
Toon näite. India põhiprobleem on kastisüsteem.
Ebavõrdsus.
Hinduism õpetab, et inimesed on sünnilt ebavõrdsed.
Kuid Martin Luther avastas
Piiblit lugedes
kõigi usklike preestriameti.
Et rist teeb meid võrdseks.
Me kõik tuleme risti juurde patustena.
Inimene võib sündida kas õilsasse või madalasse kasti,
kuid ta peab võtma vastu andestuse kahetseva patusena.
Risti jalamil on kõik inimesed võrdsed.
Just see tekitas Läänes mõtte võrdõiguslikkusest.
Selle vaimsuse on parimini tabanud USA iseseisvusdeklaratsioon,
mis sõnastati 4. juulil 1776. a.
See kuulutas, et kõik inimesed on loodud võrdõiguslikena
ja Jumal on andnud neile teatud õigusi.
Inimesi vaadates näeb, et nad pole võrdsed.
Ebavõrdsus on ilmselge, täheldatav tõsiasi.
USA rajajaid uskusid võrdsusesse tänu George Whitfieldile.
George Whitfield oli ... - Jutlustaja.
Jonathan Edwards alustas esimese suure ärkamise,
kuid suri noorelt.
Whitfield elas kaua.
Ta oli esimene valgenahaline, kes kuulutas tumedanahalistele.
Paljud valged kristlased solvusid.
"Kas peaksime leivamurdmisveini jooma samast karikast orjadega?"
1740. a hakkas ta kirjutama artiklitesarja,
et ka tumedanahalised on loodud Jumala näo järgi, nii mehed kui naised
Neilgi on surematu hing. Jumal armastab neid.
Jeesus andis oma vere ka nende eest.
Kui nad kahetsevad ja Jeesuse vastu võtavad, saavad nemadki taevasse.
Ja nii edasi.
Üks George Whitfieldi kirjastajaid oli Benjamin Franklin,
üks iseseisvusdeklaratsiooni allakirjutanu.
Just Whitfieldi seletus Piiblist
lõi USAs intellektuaalse arusaama,
et kõik inimesed on loodud võrdõiguslikena.
Et tõde lähtus Piiblist. Evolutsioon ei saa õpetada võrdsust.
Evolutsiooni sõnum on ebavõrdsus.
Jutlustati Jumala tõde.
USA presidentidest üheksal olid orjad.
Iseseisvusdeklaratsiooni kirjutajaist olid paljud samuti orjaomanikud.
Kuid nad kinnitasid tõde, et kõik on loodud võrdõiguslikeks.
Tõde muutis seejärel Ameerika. See viis kodusõjani.
Lincoln muutis orjuse kodusõja nurgakiviks.
Kodusõda siiski ei alanud orjuse teemast.
Lincolni hääletasid ametisse valijad,
keda oli mõjutanud teine suur ärataja,
Charles Finney.
Finney oli teise suure ärkamise juht 1840-50. aastail.
Ta oli jutlustanud aastakümneid koos Lymani vennastega.
Nende õde oli Harriet Beecher Stove,
kes kirjutas raamatu "Onu Tomi onnike".
Nad pidasid orjust USAs suureks jõleduseks,
tõe rikkumiseks.
Teise suure ärkamise tule läbis viis miljonit inimest.
Just nemad hääletasidki Lincolni poolt.
Seepärast sai Lincoln panna orjuse kodusõja keskmesse.
Seejärel võideldi kodanikuõiguste eest.
Martin Luther Jr pidi käivitama kodanikuõiguste liikumise.
Tõde on muutnud rahvaid. Ükski rahvas pole täiuslik.
Kastisüsteem, ebavõrdsus, kuulub institutsioonina hinduismi juurde.
Just praegu on islami probleemiks, kas šiiidid, sunniidid, alaviidid
ja teised suudavad heanaaberlikult koos elada.
Vaid siis, kui nad tulevad Kristuse risti juurde.
Neil pole risti. Rist on ju Lääne saladus,
mis võimaldab sakslaste, prantslaste ja brittide leppimise.
Räägid suurepärasest näitest,
kuidas Jumala Sõna kuulutamine kultuuri mõjutab.
Sinu raamatus "Raamat, mis muutis su maailma" on teisigi näiteid.
Saate lõpuni on jäänud veel viis minutit.
Kas räägiksid lühidalt sellest,
millest räägid ka loenguid andes.
Piibelgi õpetab, et tuleb teenida vaid üht Jumalat.
Aga kui kummardad loodust, läheb kõik viltu.
Räägid templi ehitamisest keset vett.
Täpselt. 1977. a tuli jalgrattaga minu juurde noori kaugest külast.
Nende sõnul olid tulvaveed nende kodud minema pühkinud.
Kui sinna läksin, olid nad viinud surnukeha põletada ja kümblesid jões.
Indias surnud põletatakse.
Jões, kus nad kümblesid, oli kaunis veega ümbritsetud tempel.
Küsisin neilt, miks nad enda meelest vaesed on.
Nad ütlesid: "Oleme töötanud usinalt 10-15 aastat.
Ehitame ja ostame lehmi ja pühvleid.
Tulvavesi viib kõik minema."
Ütlesin: "Meie esiisad oskasid juba tuhandete aastate eest
ehitada templi keset jõge nii, et see on tänaseni tulvadele vastu pidanud.
Kas nad oskasid toona ehitada maju jõekaldale,
mis tulvavetes vastu peaksid?"
Nad ütlesid: "Oskasid. Ka pealiku kivimaja on 1000 aastat vana.
See asub küla kõrgeimas tipus.
Kuid meie kuulume madalasse kasti. Me ei tohi ehitada kivi- ja tellismaju.
Peame ehitama halvematesse ja ohtlikumatesse kohtadesse."
Probleem polnud selles, et poleks olnud ehituskogemusi.
Probleem oli ühiskonna struktuuris, mis peegeldas vaimseid uskumusi,
et Jumal on teinud mõned ülemaks ja teised alamaks.
Küsisin neilt uuesti:
"Esiisad ehitasid 1000 aasta eest templi keset jõge.
Kas nad oleksid suutnud ehitada ka tammi ja kanalisüsteemi?
Kas nad oleksid võinud öelda jõele: 'Armastame sind.
Teeme sulle siia kodu. Ära mine ära. Jää siia.
Voola meie põldudel suvekuudel, aga karmide mussoonvihmade ajal
juhime sind teisest kanalist läbi džungli. Ära hävita meie kodusid.'
Kas nad oleksid võinud seda öelda?" - Nad oskasid teha tamme ja kanaleid.
Miks nad templi ehitasid? - Nad kartsid jõge.
Nad kummardasid jõge kui ema ja jumalannat.
Kultuur, mis hakkab loodust kummardama,
muudab end võimetuks kehtestama oma valitsust looduse üle.
Jumal ütleb: "Ärge teenige midagi taevas, maa peal, maa all ega meres.
Teid on loodud minu näo järgi
valitsema kõige üle. Ärge kummardage loodust.
Otsige tõde. Kui teha ebajumalaid, tuleb välja mõelda müüte
ja lugusid. Euroopa oli paganlik.
Nad tegid jumalaid ja jumalannasid ning mõtlesid välja lugusid.
Evangeelium võitis Euroopa, sest apostlid ei rääkinud lugusid.
Nad olid tunnistajad. Evangeelium on pealtnägijate tunnistus.
Johannes ütleb: Räägime, mida nägime, kuulsime ja katsusime.
See on tõde, mitte väljamõeldis.
See pole ratsionalistide loodud loogikastruktuur.
Descartes tõestas Jumala olemasolu mõtlemisega.
Evangeelium pole ei mütoloogia ega loogika ehitis.
Evangeelium on pealtnägijatunnistus tegelike sündmuste kohta.
Ja kui palju kasu sellest sündis! Aitäh, et tulid meile sellest rääkima
ja et kirjutasid raamatu "Raamat, mis muutis su maailma."
Tahan mainida vaatajaile sedagi, et sul on internetis koduleht aadressil
www.revelationmovement.com.
Seal võib kuulata tasuta leonguid
dr Mangalwadilt ja teistelt.
YouTube'is on veel palju loenguid. - Täpselt. Aitäh.
Jumal õnnistagu teid ja teie tööd! - Jumal õnnistagu teid ja Soomet,
eriti Soome iseseisvuse 100. juubeliaastal!
Aitäh, head vaatajad! Jumal õnnistagu teid!
Kohtumiseni nädala pärast.
Ärge unustage, mida Jumal on oma Sõnas andnud.
Lugege seda suurepärast raamatut "Raamat, mis muutis su maailma."
Kui see saade on sind õnnistanud,
kas tohiksin paluda, et kaaluksid selle saate toetamist?
Saate teostamises osalevad paljud -
stuudios, kaamerate taga ja mujal.
Me ei saa teha saateid ilma vabatahtlike toetuseta.
Aitäh, et kaalud seda! Jumal õnnistagu sind!
Lisainfo aadressil www.tv7.ee.
Tõlge: Monika Jaaguri